Diari Oficial de la Generalitat Valenciana


Sumari del DOGV 5709, del 22-02-2008 (2008/1593)

Bases particulars i licitació per a l'adjudicació del Programa d'Actuació Integrada del Sector Picanya Sud.
-----------------------------------------------------------------------------------------------------------

### Dades del document

Número de DOGV
:   5709

Data del DOGV
:   22-02-2008

Secció del DOGV
:   V. ANUNCIS - B) LICITACIÓ I ADJUDICACIÓ DE CONTRACTES

Número del document
:   2008/1593


Data del document
:   07-02-2008

Organisme emissor
:   Ajuntament de Picanya

Tipus de document
:   Convocatòria

Descriptors 

:   * Picanya
    * pla d'urbanisme
    * licitació
    * contracte d'obres
    * obres públiques
    * administració local

Bases particulars i licitació per a l'adjudicació del Programa d'Actuació Integrada del Sector Picanya Sud. [2008/1593]  
El Ple de l'Ajuntament, en sessió de data 27 de desembre de 2007, va acordar iniciar el procediment per gestió indirecta per al desplegament i execució del Programa d'Actuació Integrada en un nou Sector de sòl urbanitzable residencial, que s'ha denominada Picanya Sud. A més, va aprovar les bases particulars que hauran de regir la programació del sector i el procediment de selecció de l'urbanitzador i va ordenar la publicació del corresponent anunci del concurs per a la selecció de l'urbanitzador. En compliment del que disposen els articles 131 i 132 de la Llei 16/2005, de 30 de desembre, de la Generalitat, Urbanística Valenciana, 286.2, 447 i 448 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU), i l'article 70 de la Llei 7/1985, de 2 d'abril, Reguladora de les Bases de Règim Local, es publiquen les bases particulars; contra estes bases cal interposar potestativament, recurs de reposició davant de l'òrgan que ho va dictar, dins del termini d'un mes, que es comptarà a partir de l'endemà a la publicació del present edicte, de conformitat amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en la seua redacció donada per la Llei 4/1999; o interposar, directament, dins del termini de dos mesos, comptats des de l'endemà de la present notificació, recurs contenciós administratiu davant de la Sala contenciosa administrativa del Tribunal Superior de Justícia de la Comunitat Valenciana, de conformitat amb el que establixen els articles 46 i 10.1.A i 8.1.A contrario sensu, respectivament, de la Llei 29/1998, de 13 de juliol, Reguladora de la Jurisdicció Contenciosa Administrativa, modificada per la Llei Orgànica 19/2003.  
Així mateix podrà interposar qualsevol altre recurs que s'estime procedent.  
Bases particulars que regiran el concurs per a l'adjudicació de la gestió indirecta del Programa d'Actuació Integrada del Sector Picanya Sud de sòl urbanitzable residencial a Picanya  
A) Antecedents  
El Ple de l'Ajuntament de Picanya, en sessió ordinària celebrada el dia 27 de desembre de 2007, va acordar l'inici del procediment de concurs per al desplegament i execució d'un Programa d'Actuació Integrada en un nou Sector de sòl urbanitzable residencial, que ha denominat Picanya Sud, pel sistema de gestió indirecta, aprovant les presents Bases Particulars per a regir el referit concurs, i aplicar les Bases Generals de caràcter supletori per a l'adjudicació de Programes d'Actuació Integrada previstes en l'annex II del Decret 67/2006, de 12 de maig, del Consell, pel que s'aprova el Reglament d'Ordenació i Gestió Territorial i Urbanística (d'ara en avant, ROGTU).  
B) Habilitació  
Les presents Bases Particulars han sigut redactades a l'empara del que disposa l'article 131.2 de la Llei 16/2005, de 30 de desembre, de la Generalitat, Urbanística Valenciana (d'ara en avant, LUV), i l'article 286.1 del Decret 67/2006, de 12 de maig, del Consell, pel qual s'aprova el Reglament d'Ordenació i Gestió Territorial i Urbanística (d'ara en avant, ROGTU), i el seu contingut i determinacions són aplicables al concurs pel qual es regirà la selecció i adjudicació, si és el cas, del Programa per al desenrotllament de l'actuació integrada per gestió indirecta del referit sector de sòl urbanitzable residencial.  
C) Bases  
Ordenació urbanística vigent en l'àmbit de l'actuació  
L'ordenació urbanística vigent en el Municipi de Picanya s'establix en el Pla General d'Ordenació Urbana aprovat definitivament per la Comissió Territorial d'Urbanisme de València integrada en la Conselleria de Medi Ambient, Aigua, Urbanisme i Transports, en data 5 de novembre de 1998, amb les seues modificacions corresponents.  
El Sector la programació del qual es proposa, amb una superfície total de 300.000 metres quadrats, configura un àmbit amb els límits següents: Nord, Línia 1 de Ferrocarrils de la Generalitat Valenciana; Sud, camps de tarongers; Est, pont de la carretera Picanya-Paiporta; i Oest, el carrer Orihuela i edificacions adjacents.   
La identificació física de l'àmbit objecte de programació es conté en el pla annex a les presents bases particulars.  
D'acord amb l'ordenació urbanística vigent els terrenys que conformen l'àmbit que es pretén desenrotllar estan classificats majoritàriament com a Sòl No Urbanitzable Comú, i reserva de zona verda.  
El planificador municipal, sobre la base de la inexistència d'especials valors o característiques en els dits terrenys que els facen incompatible amb la seua transformació i desenrotllament urbanístic, considera convenient la seua inclusió en este nou sector d'ús residencial, a fi de donar resposta a les futures necessitats del municipi en este camp, per al seu desenrotllament a través del corresponent Pla Parcial modificatiu de la classificació del sòl, sense alterar amb això el model territorial del municipi definit en el vigent Pla General d'Ordenació Urbana.  
Memòria de necessitats i objectius a satisfer amb el programa  
1. L'objectiu del Programa d'Actuació Integrada consistix en la necessitat posar en el mercat sòl urbanitzable amb destí residencial que permeta donar resposta a les necessitats del municipi en este camp i, en particular, en el de les vivendes subjectes a algun règim de protecció pública, propiciant així el creixement del nucli urbà per la zona Sud del municipi, superant la barrera conformada per la línia de FGV que històricament ha suposat una barrera artificial per al creixement del nucli urbà per esta zona del municipi.  
Al mateix temps, s'establixen com a objectius específics del Programa, els següents:  
a) En primer lloc, s'imposa com a condició per al desenrotllament d'este nou Sector de sòl urbanitzable residencial el soterrament de la línia de FGV, havent d'adoptar-se a este efecte les solucions precises per a no entorpir l'adequat funcionament d'esta infraestructura vertebradora de caràcter metropolità.   
A este efecte, les Alternatives Tècniques que es presenten hauran de preveure el soterrament de tot el tram de la línia de FGV que discorre pel Sector, així com el tram que discorre des del carrer Hospitalaris fins al límit Oest del Sector Picanya Sud proposat.   
L'aprovació del Pla Parcial i del Programa quedarà condicionada a l'informe favorable de l'administració competent en relació amb el soterrament de la línia de FGV, prèvia l'adopció dels corresponents acords o subscripció dels convenis que resulten pertinents.  
b) Així mateix, s'imposa com a condició per al desenrotllament d'este Sector, l'obligació de destinar com a mínim el 35 per cent de l'edificabilitat residencial a vivendes subjectes a algun règim de protecció pública que, almenys, permeta establir el seu preu màxim de venda, lloguer o altres formes d'accés a la vivenda, com el dret de superfície o la concessió administrativa.  
c) La xarxa primària de parc públic podrà identificar-se per a la seua obtenció i execució en qualsevol de les zones ja qualificades en el Pla General d'Ordenació Urbana amb el dit destí.  
2. En tot cas, el Programa d'Actuació Integrada que es presente haurà de complir tots els objectius generals establits en l'art. 124 LUV, i per tant, contindrà les previsions necessàries per a:  
a) Gestionar la transformació jurídica de les finques afectades pel programa.  
b) Urbanitzar completament la unitat d'execució que constituïsca l'objecte del programa i realitzar les obres públiques addicionals que es precisen, amb subjecció a les previsions temporals i econòmiques del programa, i que podrà tindre en compte si és el cas el desenrotllament en fases conforme es determina en l'article 117 de la LUV.  
FITXA DE GESTIÓ.  
   
FITXA URBANÍSTICA DEL SECTOR   
SUPERFÍCIE  
SUPERFÍCIE 300.000 m²s  
APROFITAMENT   
ÍNDEX D'EDIFICABILITAT BRUT 0,7 m²t/m²s  
GESTIÓ   
ÀREA DE REPARTIMENT Es definirà de conformitat amb la LUV i el ROGTU per a aconseguir valors anàlegs al dels altres sectors residencials del PGOU  
APROFITAMENT TIPUS Es definirà de conformitat amb la LUV i el ROGTU per a aconseguir valors anàlegs al dels altres sectors residencials del PGOU  
CONDICIONANTS Soterrament de la línia 1 de FGV  
TIPOLOGIES I USOS   
ÚS DOMINANT RESIDENCIAL  
USOS COMPATIBLES TERCIARI  
USOS INCOMPATIBLES ALTRES  
TIPOLOGIA DE L'EDIFICACIÓ Les previstes en el O.F.Y.M.  
ALTURA MÀXIMA La prevista en el H.H.L.P  
\* \* \* \* \*  
Ficha de gestión  
   
FICHA URBANÍSTICA DEL SECTOR   
SUPERFICIE  
SUPERFICIE 300.000 m²s  
APROVECHAMIENTO   
INDICE DE EDIFICABILIDAD BRUTO 0,7 m²t/m²s  
GESTIÓN   
ÁREA DE REPARTO Se definirá de conformidad con la LUV y el ROGTU para alcanzar valores análogos al de los demás sectores residenciales del PGOU  
APROVECHAMIENTO TIPO Se definirá de conformidad con la LUV y el ROGTU para alcanzar valores análogos al de los demás sectores residenciales del PGOU  
CONDICIONANTES Soterramiento de la línea 1 de FGV  
TIPOLOGÍAS Y USOS   
USO DOMINANTE RESIDENCIAL  
USOS COMPATIBLES TERCIARIO  
USOS INCOMPATIBLES OTROS  
TIPOLOGÍA DE LA EDIFICACIÓN Las previstas en el M.X.A.S.  
ALTURA MÁXIMA La prevista en el L.B.G.A  
 c) Connectar i integrar adequadament la urbanització amb les xarxes d'infraestructures, d'energia, comunicacions i servicis públics existents i, en particular, garantint l'adequada connexió del sector amb les vies de comunicació pròximes al mateix,   
d) Suplementar les infraestructures i espais públics o reserves dotacionals en el que és necessari per a no minvar ni desequilibrar els nivells de qualitat, quantitat o capacitat de servici existents i exigibles reglamentàriament.  
e) Obtindre els sòls dotacionals públics de l'àmbit de l'actuació, o adscrits a la mateixa, a favor de l'administració gratuïtament.  
f) Obtindre l'aprofitament que legalment corresponga, amb destinació al patrimoni públic de sòl, a favor de l'administració actuant.  
g) Ordenar el repartiment equitatiu de les càrregues i beneficis de l'actuació entre els afectats.  
h) Establir els terminis per a edificar els solars resultants de l'actuació urbanitzadora.  
3. L'anterior s'entén sense perjuí de la possibilitat que es brinda als licitadors d'incloure en les seues propostes altres objectius complementaris el cost de les quals serà assumit per l'urbanitzador sense repercutir-ho als propietaris de terrenys afectats, en els termes que contempla l'art. 124.2 de la LUV.  
Criteris i objectius urbanístics i territorials de les propostes de planejament a formular  
Les propostes de planejament que es presenten en l'Alternativa Tècnica dels Programes que es formulen hauran de complir els paràmetres següents:  
4.1. En relació amb l'ordenació estructural.  
a) Classificació del sòl: Urbanitzable.   
b) Àrea de Repartiment i aprofitament tipus: es definiran de conformitat amb la LUV i el ROGTU per a aconseguir valors anàlegs al dels altres sectors residencials del PGOU.  
c) Índex d'Edificabilitat Bruta: màxim de 0,7 m²t/m²s.  
d) Ús global: residencial  
e) Compliment de les reserves de sòl dotacional públic que, com a mínim, preveuen la LUV i el ROGTU.  
f) Soterrament de les vies de FGV.  
4.2. En relació amb l'ordenació detallada.  
a) S'hauran de complir els estàndards previstos en la LUV i el ROGTU per a les actuacions d'ús dominant residencial.   
El model de ciutat proposat respondrà al de ciutat mediterrània que possibilite la coexistència de vivendes amb altres activitats (comerços, xicotetes oficines i altres activitats no qualificades) garantint la mescla de tipologies de vivendes que enriquisquen l'estructura urbana (vivendes adossades, blocs, illes,..)  
b) Respecte a la integració i relació amb l'entorn:  
b.1. El creixement proposat haurà d'afavorir, més enllà de la mera connexió viària, la relació amb l'actual nucli urbà i el nou desenrotllament, fomentant la unió de la trama urbana a través de la trama de carrers i recorreguts de vianants i de trànsit rodat jerarquitzats i situació de fites i referències urbanes.  
b.2. Adaptació del traçat urbà a les característiques topogràfiques i preexistències naturals atenent a l'orientació de l'estructura urbana principal tenint en compte les condicions de solejada i ventilació de l'assentament, elements de centralitat urbana i de referència en la pròpia ordenació urbana proposada.  
b.3. Garantir la urbanització adequada dels espais de connexió amb la ciutat existent i la rematada dels vores urbans de l'actuació així com el tractament de les zones dels eixos viaris perimetrals de l'actuació.  
c) Respecte a les condicions mediambientals dels espais lliures i de l'espai urbà:  
c.1. Atenció en el disseny urbà dels espais lliures i zones verdes quant a la seua grandària, forma, localització i orientació.  
c.2. Proposta de condicionament de les espais lliures i urbans que tinga en compte l'ús de l'arbratge en funció de la trama urbana, la limitació de la impermeabilització de sòls, l'ús de sòls vegetals, terrencs, arenes, del mobiliari urbà i l'ús d'espècies autòctones amb major índex de transpiració, que permeten augmentar la humitat ambiental local i estabilitzen l'oscil·lació tèrmica anual i diària.  
c.3. Consideracions ambientals del disseny urbà per a possibilitar la diversitat i riquesa en el conjunt de l'actuació relativa a les seqüències d'espais públics identificables, les zones verdes i la seua incorporació a àrees funcionals d'activitats recreatives i jocs i l'ús d'espècies vegetals i amb riquesa botànica per a afavorir biodiversitat.  
c.4. Procedir a la urbanització de les zones verdes incloses en la proposta.  
d) En relació amb la mobilitat sostenible haurà de tindre's en compte l'adequada jerarquització del trànsit atenent les intensitats previstes, la creació de zones de vianants, trànsit restringit, zona 30, carril bici, estratègies d'esmortiment d'aparcament en superfície, discriminació d'estacionaments (residents, visitants, curta duració...) motos i bicicletes, foment de la xarxa de carril bici i camins de vianants rellevants i mesures de control de l'escenari sonor en zones de trànsit més intens per mitjà de paviments especials, vegetació i pantalles d'arbratge.  
e) En relació amb l'estructura urbana, la forma i ordenació de l'edificació:  
e.1. L'estructura urbana s'atindrà a les característiques topogràfiques i preexistències naturals tenint en compte les condicions de solejada de l'assentament i el seu disseny amb elements de centralitat urbana i de referència en la pròpia ordenació urbana, a través d'eixos, nodes, trobades, recorreguts, mobilitat...  
e.2. S'haurà de proposar una ordenació per a poder obtindre el nombre màxim de vivendes amb solejada mínim superior a dos hores en el solstici d'hivern, afavorint la ventilació passant, tenint en compte les variables de sol i obstrucció solar, alçària d'edificació i ample de carrers.  
e.3. S'han de possibilitar dissenys d'edificació que afavorisquen les formes compactes a fi de reduir la demanda energètica de calefacció i climatització.  
e.4. Ressenyar les condicions bàsiques de les parcel·les, ocupació màxima prevista, patis de parcel·les i edificabilitat màxima.  
e.5. Ressenyar les condicions de l'edificació tenint en compte les característiques constructives amb vista a les orientacions, proteccions solars, propostes sobre l'organització de la distribució interior en funció de la més favorable orientació climàtica, les condicions estètiques de fatxades, cobertes, coberts verds, buits, etc. i les condicions d'incorporació de sistemes de ventilació i de captació solar (ACS) i ús d'energies renovables vinculades.  
El compliment de tots estos paràmetres es considera condició necessària per a l'admissió i valoració de l'Alternativa Tècnica que es presente.  
La resta de paràmetres urbanístics no definits previstos en la normativa urbanística que resulta d'aplicació, es considera queden a lliure criteri dels licitadors, sempre que les propostes que es presenten complisquen l'ordenament jurídic vigent.  
Descripció dels objectius d'edificació privada que han de complir-se en l'àmbit de l'actuació  
a) Destinar un mínim del 35 per cent de l'edificabilitat residencial a vivendes subjectes a algun règim de protecció pública que, almenys, permeta establir el seu preu màxim de venda, lloguer o altres formes d'accés a la vivenda, com el dret de superfície o la concessió administrativa.  
b) Propiciar l'efectiva implantació de l'edificabilitat destinada a vivendes subjectes a règims de protecció pública, de conformitat amb un calendari adequat a l'interés del municipi quant a la posada en el mercat d'estes vivendes, amb el que atendre l'àmplia demanda del municipi en este àmbit, atenent si és el cas a les fases de desenrotllament.  
Prescripcions tècniques mínimes que han de respectar-se en la redacció dels documents d'ordenació i gestió  
Els documents d'ordenació i gestió hauran de redactar-se amb estricta observança de les prescripcions tècniques imposades per la LUV i el ROGTU en aquells aspectes que la desenrotlle.  
Admissibilitat de variants  
1. Es consideraran variants als efectes de l'article 133.2 de la LUV les modificacions de caràcter tècnic i mai les de caràcter econòmic.   
2. Les variants no podran alterar substancialment l'ordenació urbanística proposada.  
3. Cada aspirant a Urbanitzador podrà presentar una única variant respecte de la seua Alternativa Tècnica inicial.  
4. La presentació d'una variant respecte de l'Alternativa Tècnica inicial no legitimarà la presentació d'una nova Proposició juridicoeconòmica ni l'alteració de les Bases de programació per qui la formule. No obstant això, l'administració podrà triar, d'entre l'Alternativa original i la variada, aquella que millor satisfaça els interessos públics, aplicant-se-li la Proposició juridicoeconòmica formulada.  
5. No s'entendrà com a Alternativa Tècnica l'avanç de planejament que formule qui inste la iniciació del procediment de Programació. En conseqüència, el referit aspirant podrà presentar Alternativa Tècnica, que no es considerarà variant del seu avanç de programació, tot això amb respecte al que disposen les Bases Generals i Particulars que regulen el procediment.  
6. Als efectes assenyalats en esta clàusula, no es consideraran variants, per la qual cosa seran admissibles, en tot cas, les modificacions de l'àmbit territorial que suposen mers retoques o ajustos de detall en algun punt perimetral de l'actuació o de les seues connexions viàries, o quan el terreny afegit, per la seua escassa dimensió, no siga tècnicament susceptible de programació autònoma.   
Prescripcions tècniques mínimes a observar en l'elaboració del projecte d'urbanització  
En l'elaboració del Projecte d'Urbanització haurà de complir-se el que preveuen els articles 156 i 157 de la LUV, en relació amb el que disposen els articles 349 i 350 del ROGTU.  
Les prescripcions tècniques del Projecte d'Urbanització respectaran, així mateix, el que disposen els articles 52 del Text Refós de la Llei de Contractes de les Administracions Públiques, i 68 del Reglament de la Llei de Contractes, aprovat per Reial Decret 1098/2001, de 12 d'octubre, tenint en compte el que disposa l'article 69 del dit Reglament.  
El Projecte d'urbanització s'atindrà al que establix l'apartat 4.2 anterior i contemplarà les condicions per a garantir les funcions urbanes referides a energia, aigua, materials i residus atenent:  
a) Condicions d'enllumenat públic amb lluminàries de baix consum, limitació de la contaminació lumínica, reserves de sòl per a ubicació de subcentrals elèctriques, possibilitat d'ús de col·lectors fotovoltaics per a alimentació de l'enllumenat públic, etc.  
b) Ús de l'aigua que contemple la integració de sistemes separatius d'arreplega i aprofitament de pluvials, infiltració, drenatge i estanys de retenció; incorporació de sistemes de reg eficient de vegetació i arbratge i si és el cas catalogue d'espècies vegetals que requerisquen menor consum d'aigua.  
c) Ús de materials naturals i reciclables en els elements d'urbanització, sòls enjardinats i camins de terra.  
Tractament de residus que contemple la previsió de servicis i contenidors prioritàriament soterrats.  
d) Incorporació de les condicions de conservació i manteniment que tinguen en compte l'ús dels elements emprats en la urbanització, dels materials i productes que garantisquen la durabilitat, vida útil i fàcil reposició, l'estesa d'instal·lacions urbanes que minimitzen el seu traçat i afavorisquen la registrabilitat i l'avanç d'un manual de gestió i pla de manteniment integral de la urbanització i costos previstos.  
Pressupost màxim de licitació formulat per l'administració  
A tots els efectes previstos en la LUV, i en particular a fi de fixar la quantia de la garantia provisional equivalent al 2 per cent de l'estimació aproximada de les càrregues del programa, este es fixa en la suma màxima de 75.188.990 euros IVA inclòs.  
Garanties  
1. Els que desitgen participar en el procediment de licitació del Programa d'Actuació Integrada hauran de constituir en la forma i als efectes previstos en el Text Refós de la Llei de Contractes de les Administracions Públiques, una garantia provisional de 940.000 euros, equivalent al 2 per 100 del preu màxim de licitació.  
2. La garantia provisional respondrà del manteniment de les proposicions de Programa pels citadors fins a l'adjudicació, i de la proposta de l'adjudicatari fins a la formalització del corresponent Programa.  
3. La garantia provisional serà confiscada a aquells licitadors que retiren injustificadament la seua proposició abans de l'adjudicació definitiva.  
4. La garantia definitiva, a constituir en qualsevol de les formes i als efectes previstos en el Text Refós de la Llei de Contractes de les Administracions Públiques, s'establix en un 10 per cent del valor de les càrregues d'urbanització, IVA no inclòs, del Programa d'Actuació Integrada. Esta garantia haurà de prestar-se en el termini màxim de quinze dies a comptar de la notificació de l'acord d'aprovació i adjudicació del Programa.  
5. Procedirà elevar la garantia definitiva al 20 per cent en els supòsits d'aprovació del Programa quan les càrregues urbanístiques es troben subjectes a presumpció de temeritat calculada en els termes establits en la legislació de contractes de les Administracions Públiques.  
Terminis de desplegament i execució del programa d'actuació integrada  
1. Termini d'adjudicació del Programa: el termini màxim d'adjudicació d'este Programa serà de dos mesos a comptar de l'endemà de l'obertura de les proposicions.  
2. Formalització del contracte per al desplegament i execució del Programa: un mes a partir de la notificació de l'acord d'adjudicació definitiva del Programa a l'Urbanitzador, sempre que s'haja produït aprovació, igualment definitiva del projecte d'urbanització.   
3. Projecte de Reparcel·lació: haurà de sotmetre's a informació pública per l'Urbanitzador en el termini màxim de sis mesos des de la finalització del termini per a l'opció per modalitat de retribució previst en l'article 166 de la LUV i concordants del ROGTU.  
4. Execució material de les obres d'urbanització:   
a. Inici: haurà de produir-se en el termini de tres mesos des de l'aprovació definitiva del Projecte de Reparcel·lació, acreditant-se per mitjà d'acta de replantejament subscrita per la direcció de l'obra i, almenys, per un tècnic municipal.  
b. Terminació: dins del termini màxim de 36 mesos des del seu inici.  
No obstant això, el termini d'execució serà prorrogable per causa justificada, no imputable a l'urbanitzador, que impedisca realitzar les obres dins del termini previst, tot això amb un informe previ de la Direcció facultativa corresponent.  
c. Recepció per l'Ajuntament: abans de tres mesos des de l'oferiment formal per a eixa recepció d'acord amb el que disposa l'article 188 de la LUV.  
d. Termini de garantia: 12 mesos des de l'acta de recepció definitiva.  
Model de proposició a presentar pels interessats  
S'inclou com a annex a les presents bases particulars.  
Documentació a presentar pels licitadors junt amb la proposició  
De conformitat amb el que establixen la LUV i el ROGTU es distingixen a continuació els diferents tipus de documentació que han de presentar els licitadors.  
De conformitat amb allò que s'ha disposat per la Disposició Addicional Sèptima de la Llei 16/2005, LUV, i el desenrotllament previst per l'Orde de 26 d'abril de 2007 de la Conselleria de Territori i Vivenda, els candidats a urbanitzador hauran de presentar la proposta i documentació annexa en suport informàtic en CD o Pendrive, i en format pdf, per a possibilitar la seua publicació en internet.  
Alternativa Tècnica:  
1. L'Alternativa Tècnica contindrà la documentació següent:  
a) L'Alternativa Tècnica haurà d'anar acompanyada necessàriament d'un document de planejament que incloga una proposta d'ordenació detallada per a l'àmbit del Programa.  
b) Àmbit de l'actuació integrada.  
c) Justificació del compliment de les condicions d'integració de l'actuació amb l'entorn.  
d) Existència o no d'agrupació d'interés urbanístic i, si és el cas, estatuts i acords socials de la mateixa.  
e) Terminis que es proposen per al desenrotllament de l'actuació integrada, determinant-se tant el corresponent a les obres d'urbanització com a les obres d'edificació dels solars resultants.  
f) Projecte d'urbanització corresponent a les obres d'urbanització del Sector, així com la seua correcta integració amb l'entorn, incloent un estudi de viabilitat tècnica de les obres de soterrament de la línia de FGV.  
g) Enunciat dels objectius complementaris que es proposen conforme a l'article 124.2 de la LUV. De conformitat amb el que disposa l'article 400.5.c) del ROGTU, podrà proposar-se la realització d'obres públiques d'objectiu complementari a canvi de l'excedent d'aprofitament municipal. Cabrà, així mateix, la compensació econòmica afecta el patrimoni municipal de sòl a compte de l'urbanitzador, en els termes que preveu la LUV i el ROGTU.  
h) Mesures de control de qualitat i compliment de les normes de qualitat ambiental, si és el cas.  
i) Inventari preliminar de construccions, plantacions i instal·lacions la demolició del qual, destrucció o eradicació exigisca la urbanització.  
j) Estimació preliminar d'aquells gastos d'urbanització variables l'import del qual, inclús sent repercutible els propietaris, no es puga determinar per la concurrència d'ofertes, incloent almenys, si procedira, la de les obres d'urbanització que hagen de ser executades per compte d'una actuació distinta i posterior però que, beneficiant a l'actuació que és objecte de l'Alternativa Tècnica, haja de ser en part sufragada a càrrec d'esta a través del corresponent cànon d'urbanització.   
En tot cas, tindran la consideració de gastos variables els enunciats en l'article 308.2 del ROGTU.  
En particular, tindran la consideració de gastos variables l'import, si és el cas, de la monetarització de la cessió de sòl prevista en l'article 13.6 de la Llei 4/2004, de la Generalitat Valenciana, d'Ordenació del Territori i Protecció del Paisatge (LOT), així com l'import del soterrament de la línia de FGV que corresponga a l'Ajuntament de Picanya, segons el Conveni que subscriga a este efecte amb l'administració competent, amb un màxim a repercutir als propietaris de 75 euros per m²t en vivenda lliure i la repercussió equivalent que li corresponga als m²t de vivenda protegida, després d'homogeneïtzar ambdós aprofitaments.   
k) Estimació aproximada, no vinculant, de les indemnitzacions i compensacions que corresponguen per tots els conceptes a càrrec de l'actuació, sense perjuí de la valoració definitiva que procedisca en el moment d'exposar al públic el Projecte de Reparcel·lació.  
l) Atés que la proposta de Programa modifica l'ordenació estructural, haurà d'incorporar la documentació establida en els articles 72 a 74 de la LUV. En particular, i de conformitat amb el que disposa l'article 74 de la LUV, haurà d'incorporar el Document de Justificació de la Integració Territorial, acompanyat del corresponent Estudi de Paisatge que, de conformitat amb el que disposa la Disposició Transitòria Segona del Decret 120/2006, d'11 d'agost, pel que s'aprova el Reglament del Paisatge de la Comunitat Valenciana, estarà constituït per un Estudi d'Integració Paisatgística que incorpore les determinacions i documents establits en la Secció 1ª del capítol III del títol II i article 41 de l'esmentat Reglament. La tramitació d'este Estudi d'Integració Paisatgística serà l'establida per al Document de Justificació de la Integració Territorial.   
m) De conformitat amb el que disposen els articles 47.3 de la LUV i 24 del ROGTU, i amb justificació prèvia en el Pla de la impossibilitat que puga fer-se efectiva la cessió de sòl prevista en l'article 13.6 de la LOT, haurà d'incorporar una proposta de programa i el corresponent projecte per a la sostenibilitat i la qualitat de vida vinculat al soterrament de la línia de FGV i que s'imposa com a condició per al desenrotllament de l'actuació, a la que haurà de destinar-se l'aportació monetària substitutòria de la cessió.  
2. A més del contingut enumerat, i en la mesura que es proposa incorporar nous sòls urbanitzables a l'estructura territorial, l'Alternativa Tècnica haurà d'incorporar, almenys, la sol·licitud de Cèdula Territorial d'Urbanització regulada en els articles 112 i següents de la LUV, sol·licitud que haurà de ser objecte d'exposició al públic junt amb l'Alternativa Tècnica, l'instrument de planejament i el Document de Justificació de la Integració Territorial.  
3. Així mateix, i de conformitat amb el que disposa l'article 307 del ROGTU, serà exigible un projecte d'edificació quan l'aspirant a Urbanitzador oferisca com a compromís voluntari l'edificació simultània a la urbanització.  
4. L'alternativa tècnica haurà de contindre la informació gràfica suficient per a expressar amb el màxim rigor i fidelitat els extrems exigits en la proposta de conformitat amb les condicions detallades, recorrent als elements d'expressió gràfica i detalls necessaris per a això, tant en l'ordenació com els relatius al projecte d'urbanització.  
Proposició juridicoeconòmica  
1. La proposició juridicoeconòmica haurà d'incloure necessàriament la documentació relativa als aspectes següents:  
a) Regulació de les relacions de l'urbanitzador i els propietaris i, en particular, la modalitat de retribució al promotor i informació suficient que permeta als propietaris conéixer les conseqüències econòmiques que comporte per a ells la proposta i l'elecció de cada modalitat de retribució.  
A estos efectes, la Proposició Juridicoeconòmica haurà d'incloure la informació següent:  
i. Expressió de les magnituds urbanístiques rellevants establides pel planejament que incidisquen en la determinació dels drets d'adjudicació, com ara dimensions de parcel·la mínima de resultat, aprofitament subjectiu i superfície mínima de terrenys d'origen necessaris per a resultar adjudicatari de parcel·la resultant.  
ii. Informació, si és el cas, sobre la possibilitat d'optar per la modalitat de retribució en metàl·lic, i mode, condicions i termini per a l'exercici d'esta opció de retribució.  
iii. Estimació preliminar de la repercussió unitària per metre quadrat dels gastos variables i de la indemnització individualitzada que corresponga als interessats per construccions i plantacions que hagen de desaparéixer o per altres conceptes.  
iv. Full resum de les dades econòmiques rellevants.  
b) Si és el cas, acreditació de la titularitat i identificació gràfica i registral dels terrenys, dins de l'àmbit de l'actuació i a disposició de l'urbanitzador, siguen de la seua propietat o d'altres propietaris amb què tinga contracte suficient, que hagen de quedar afectes, amb garantia real inscrita en el Registre de la Propietat, al compliment de les obligacions pròpies del dit urbanitzador, en ocasió de la firma del contracte, per a assegurar l'execució dels objectius imprescindibles o complementaris del programa.   
En tal supòsit, la Proposició juridicoeconòmica haurà d'incloure la següent documentació referida a eixos terrenys:  
i. Certificació registral de domini i càrregues de data no anterior a quinze dies a la data de presentació de la Proposició JuridicoEconòmica.  
ii. En el cas que els terrenys no estiguen inscrits en el Registre de la Propietat a nom de l'aspirant a urbanitzador, haurà d'aportar els títols que acrediten el seu dret de propietat o les escriptures públiques atorgades amb tercers que li legitimen o li atorguen poder prou per a afectar les finques amb caràcter real i inscriure eixa afecció en el Registre de la Propietat.  
iii. Identificació gràfica de les finques a afectar per mitjà de pla cadastral.  
2. En tot cas, la proposició juridicoeconòmica inclourà la documentació necessària per a determinar amb claredat les magnituds econòmiques del programa, diferenciant els aspectes següents:  
a) Pressupost de licitació de l'obra d'urbanització: amb l'abast fixat en l'article 168.1.A i b de la LUV, i amb el desglossament per partides previst en l'article 303 del ROGTU.   
El pressupost de licitació indicarà si l'impost sobre el valor afegit s'entén inclòs o exclòs dels imports que es consignen. En el cas que no es faça referència expressa a l'impost sobre el valor afegit, s'entendrà inclòs.  
b) Cost de projectes: cost de redacció i direcció dels projectes tècnics, especificant cada projecte, que es referix l'article 168.1.C de la LUV.  
c) Gastos de gestió: gastos de gestió de l'urbanitzador, calculats en un percentatge del que represente la suma de les partides corresponents als conceptes anteriors.  
d) Benefici de l'urbanitzador: benefici empresarial de l'urbanitzador, calculat en un percentatge de la suma dels conceptes expressats en els apartats anteriors, que, en cap cas, podrà superar el 10%.  
e) Càrregues d'urbanització: càrregues d'urbanització que l'urbanitzador es compromet a repercutir, com a màxim, als propietaris afectes pels conceptes anteriorment expressats. En les càrregues d'urbanització no s'inclouran les indemnitzacions que procedisquen ni els gastos variables mencionats en estes Bases i en l'article 126.j) de la LUV, l'estimació del qual preliminar ha de constar en l'Alternativa Tècnica i fixar-se amb caràcter definitiu en el Projecte de Reparcel·lació.  
f) Coeficient de canvi: part alíquota de l'aprofitament objectiu, expressada en tant per u, que correspon a l'urbanitzador en concepte de retribució en sòl per les càrregues d'urbanització, aplicable respecte als propietaris acollits a la dita modalitat de retribució. La proposició juridicoeconòmica haurà d'expressar el coeficient de canvi d'acord amb alguna de les dos fórmules matemàtiques prevista en l'article 306 del ROGTU.  
g) Preu del sòl a l'efecte de canvi: preu del sòl a què, en coherència amb el coeficient de canvi, es descomptaran de les càrregues d'urbanització els terrenys d'aquells propietaris que retribuïsquen amb ells a l'urbanitzador.  
h) Finançament: condicions de finançament oferides per l'urbanitzador per al pagament de les quotes d'urbanització a aquells propietaris acollits a elles, si és el cas, recolzades per una entitat financera degudament registrada.  
Totes les anteriors magnituds econòmiques s'expressaran per metre quadrat de sòl i de sostre, havent de fer-se indicació que els imports seran revisats quan es determinen les quanties definitives corresponents als gastos variables a què es referix l'article 126.j) de la LUV.  
Documentació administrativa  
Les propostes de programa hauran d'anar acompanyades, així mateix, dels documents següents:  
a) Aquells que acrediten la personalitat jurídica del concursant i, si és procedent, la seua representació, de manera que:  
i. Si concorreguera una societat o empresa, haurà de presentar escriptura de constitució de la societat inscrita en el Registre Mercantil. Tractant-se d'una Agrupació d'Interés Urbanístic, es presentarà escriptura de constitució, així com d'inscripció en el Registre d'Agrupació d'Interés Urbanístic dependent de la Conselleria competent en urbanisme.  
ii. Els que compareguen o firmen proposicions en nom d'un altre o en representació de societat o persona jurídica, presentaran document acreditatiu de l'esmentada representació.  
iii. Quan l'oferent actue en nom propi i siga empresa individual, haurà de presentar DNI o fotocòpia legalitzada del mateix.  
iv. En cas de concórrer a la licitació unes quantes empreses, compromeses a la constitució d'una unió temporal, cada una d'elles haurà d'acreditar la seua personalitat i capacitat, indicant els noms i circumstàncies dels empresaris que subscriuen les proposicions, la participació de cada una d'elles, i designant la persona o entitat que, durant la vigència del contracte, ha d'ostentar la representació de la unió davant de l'administració, així com el compromís formal de constituir-se en Unió Temporal d'Empreses en cas de resultar adjudicataris.  
b) Els documents que acrediten els requisits de solvència tècnica i professional, econòmica i financera, d'acord amb el que preveu la clàusula quinzena de les bases particulars del concurs.  
c) Declaració responsable de no trobar-se immers en cap de les prohibicions per a contractar establides per la legislació reguladora de la contractació administrativa, incloent expressament la circumstància de trobar-se al corrent en el compliment de les obligacions tributàries i amb la seguretat social imposades per les disposicions vigents.  
d) Resguard acreditatiu de l'ingrés de la garantia provisional.  
e) Els concursants estrangers hauran d'adjuntar una declaració de sotmetiment exprés a la jurisdicció dels jutjats i tribunals espanyols de qualsevol orde, per a totes les incidències que, de manera directa o indirecta, pogueren sorgir durant el procediment d'adjudicació i durant el desplegament i execució del programa d'actuació integrada, amb renúncia expressa, si és procedent, al fur jurisdiccional estranger que poguera correspondre-li.  
f) Acta notarial acreditativa del sotmetiment a informació pública dels documents integrants de l'Alternativa Tècnica, en els termes que preveu l'article 134.1 de la LUV.  
A este respecte, els concursants protocol·litzaran els documents assenyalats per mitjà d'acta autoritzada per un notari amb competència territorial en el municipi de Picanya, i depositaran una còpia dels mateixos en la seu de l'Ajuntament, exposant-los al públic pels seus propis mitjans, inserint un anunci en el Diari Oficial de la Comunitat Valenciana i en un diari no oficial d'àmplia difusió en la localitat, només a l'efecte de presentació d'al·legacions.  
g) Declaració jurada o acta notarial acreditativa d'haver-se practicat o intentat practicar, amb anterioritat a la publicació de l'anunci d'informació pública a què es referix a l'apartat anterior, els avisos regulats en l'article 134.4 de la LUV.  
Documentació susceptible de valoració per a l'adjudicació del Programa.  
Seran objecte de valoració com a criteris d'adjudicació del Programa d'Actuació Integrada:  
1. L'Alternativa Tècnica, en els termes establits en l'article 131.4 de la LUV.  
A este respecte, de conformitat amb el que disposa l'article 286.j) del ROGTU, podran ser tingudes en compte aquelles millores que plantege una Alternativa Tècnica respecte de la integració de l'actuació en el seu entorn.  
2. La Proposició juridicoeconòmica, en aquells aspectes susceptibles de puntuació, segons el que disposa la base setzena.  
Lloc, termini i forma de presentació de les sol·licituds  
1. Els que desitgen prendre part en la licitació hauran de presentar les seues sol·licituds en el Registre General de l'Ajuntament de Picanya, siti en Plaça Espanya, 1, en el termini de tres mesos, a comptar de la data d'enviament de l'anunci de licitació al Diari Oficial de la Unió Europea, i en horari de 09.00 hores a 19.00 hores, de dilluns a divendres.  
2. Si l'últim dia de termini de presentació de proposicions coincidira amb dissabte, diumenge o festiu, el termini es prorrogarà fins al següent dia hàbil.  
3. Cada concursant no podrà presentar més d'una proposició, excepte la possibilitat de formular variants en els termes que preveu la base sèptima. Tampoc podrà subscriure cap proposta en unió temporal amb altres si ho ha fet individualment o figurar en més d'una agrupació. L'incompliment d'estes normes donarà lloc a la no admissió de totes les propostes de programa presentades per este.  
4. Les proposicions per a prendre part en el concurs es presentaran en tres sobres separats, identificats en el seu exterior amb la indicació de la present licitació i firmats pel licitador o persona que ho represente i indicant el nom i cognoms o raó social del proponent amb la següent documentació en idioma castellà o valencià:  
- Sobre A: Es presentarà en sobre tancat i segellat, i contindrà la documentació administrativa relacionada en la clàusula 13.3 d'estes bases particulars.  
- Sobre B: contindrà l'Alternativa Tècnica, que es presentarà en sobre obert.  
- Sobre C: contindrà la Proposició Juridicoeconòmica, que es presentarà en plica tancada.  
Capacitat per a ser urbanitzador i acreditació del compliment dels criteris de solvència econòmica i financera, tècnica i professional  
1. Podran ser urbanitzadors i promoure el Programa d'Actuació Integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i reunisquen les condicions de solvència econòmica i financera, tècnica i professional que es descriuen en els apartats següents.  
En cap cas podran ser urbanitzadors ni promoure el Programa d'Actuació Integrada les persones en què concórrega alguna prohibició de contractar de les previstes en l'article 20 del Text Refós de la Llei de Contractes de les Administracions Públiques, aprovat per Reial Decret Legislatiu 2/2000, de 6 de juny, així com els que hagen participat en la investigació, l'experimentació, l'estudi o el desenrotllament del pla general que afecte l'ordenació de l'àmbit del programa que es licita.   
Quan per aplicació del que disposa el paràgraf anterior s'inicie un procediment per a l'exclusió d'un licitador, l'Ajuntament donarà audiència a l'interessat en els terminis i forma que s'establixen en el ROGTU, concedint-li la possibilitat de demostrar que, en les circumstàncies del cas concret, l'experiència adquirida per tal licitador no ha pogut falsejar la competència o infringir d'una altra manera els principis que informen la normativa europea i estatal en matèria de contractació pública.  
2. La justificació de la solvència econòmica i financera de l'urbanitzador s'acreditarà per un o més dels mitjans següents:  
a) Informe d'Institucions financeres o, si és procedent, justificant l'existència d'una assegurança d'indemnització per riscos professionals.  
b) Si es tractara de persones jurídiques, presentació dels comptes anuals o d'extracte de les mateixes, en el cas en què la publicació d'estes siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si és procedent, sobre el volum de negocis relacionat amb el desenrotllament i la promoció d'actuacions semblants que són objecte de concurs, corresponent com a màxim als tres últims exercicis.  
Siga quin siga el mitjà d'acreditació emprat, haurà de complir al que disposa l'article 301 del ROGTU.  
Si per raons justificades l'urbanitzador no estiguera en condicions de presentar les referències sol·licitades per l'ajuntament, podrà acreditar la seua solvència econòmica i financera basant-se en la solvència d'altres entitats, amb independència dels vincles jurídics que tinguen establits entre ells. A estos efectes, les agrupacions d'interés urbanístic podran acreditar la seua solvència econòmica i financera amb l'acreditació de la titularitat registral dels drets sobre els terrenys que van servir de base per a la seua constitució.  
La justificació de la solvència econòmica i financera de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podran basar-se en els requisits de solvència, almenys, d'un dels seus membres.  
3. La justificació de la solvència tècnica i professional de l'urbanitzador s'acreditarà per un o més dels mitjans següents:  
a) Presentació d'una relació dels programes d'actuació integrada promoguts i gestionats pel concursant.  
b) Indicació i documentació acreditativa de la titulació de l'equip tècnic redactor i assessor, estiga o no integrat en l'estructura organitzativa de l'urbanitzador, que vaja a participar en la gestió del programa d'actuació integrada, i especialment dels responsables del control de qualitat. En tot cas, el referit equip deurà esta integrat, com a mínim, per un tècnic superior competent per a l'elaboració del corresponent projecte i un Llicenciat en Dret.  
c) Titulacions acadèmiques i professionals del personal de direcció de l'urbanitzador.  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic amb què compte l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desplegament i execució del programa d'actuació integrada, incloent els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desplegament i execució del programa d'actuació integrada.  
Si per raons justificades en cada cas concret l'urbanitzador no estiguera en condicions de presentar les referències sol·licitada per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells, havent de demostrar en este cas davant de l'Ajuntament que comptarà amb els mitjans necessaris per a l'execució del Programa d'Actuació Integrada, presentant els compromisos o documents d'anàloga naturalesa que hagen subscrit entre ambdós.  
La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència, almenys, d'un dels seus membres.  
Criteris per a garantir l'accés a la informació pública i participació ciutadana  
De conformitat amb allò que s'ha disposat per la Disposició Addicional Sèptima de la Llei 16/2005, LUV, i el desenrotllament previst per l'Orde de 26 d'abril de 2007 de la Conselleria de Territori i Vivenda per la qual es regula la inserció en internet pels ajuntaments i la informació urbanística relativa al procediment i aprovació dels programes d'actuació integrada i projectes de reparcel·lació, es tindran en compte les disposicions establides a fi a garantir l'accés a la informació i la participació ciutadana de les proposicions presentades en cada fase del concurs així com dels pertinents acords que es vagen adoptant en el procés d'aprovació establits per l'esmentada Orde.  
Criteris objectius que regixen l'adjudicació del programa d'actuació integrada, especificats per orde decreixent d'importància, incloent el seu poderació  
D'altra banda i de conformitat amb el que disposen els articles 135 de la LUV i 312 i 313 del ROGTU, es valoraran de forma independent l'Alternativa Tècnica i la Proposició Juridicoeconòmica, d'acord amb els següents criteris ordenats de manera decreixent:  
- Valoració de l'alternativa tècnica: implicarà un 75 per cent del total de la valoració. Ponderació 0-100 punts.  
Qualitat tècnica de l'ordenació proposada a través del Pla Parcial Modificatiu de conformitat amb els estàndards exigits i el model urbà proposat, atenent als criteris generals de l'apartat 4.2.  
   
0-40 punts  
Resolució adequada de la integració de l'actuació i relació amb l'entorn(4.2.b)  
0-10 punts  
Condicions mediambientals dels espais lliures i de l'espai urbà atenent a la millor estructuració de dotacions públiques i d'espais lliures.(4.2.c)  
0-10 punts  
Condicions i disseny de l'estructura urbana, la forma i ordenació i disseny de l'edificació (4.2.e) i mobilitat sostenible (4.2.d).  
0-10 punts  
Qualitat tècnica de les solucions proposades per a la urbanització amb el que establix l'ordenació proposada i que contemple les condicions per a garantir les funcions urbanes referides a energia, aigua, materials i residus (tanca 8).  
0-10 punts   
Nombre, disseny, ubicació i qualitat de les vivendes sotmeses a algun règim de protecció que es comprometa a promoure l'urbanitzador  
0-7 punts  
Inversió en Programes de restauració paisatgística o d'imatge urbana dins de l'àmbit del Programa, com a objectius complementaris del mateix, d'acord amb les directrius establides en els articles 30 a 35 de la Llei 4/2004, de 30 de juny, d'Ordenació del Territori i Protecció del Paisatge.   
0-4 punts  
Terminis d'execució del Programa en funció de les fases proposades i objectives generals.   
0-4 punts  
Compromisos d'edificació simultània.  
0-2 punts  
Compromisos addicionals assumits voluntàriament i a càrrec seu per l'Urbanitzador   
0-2 punts  
Mitjans per al control de cada una de les prestacions que constituïxen l'objecte del Programa  
0-1 punt  
Les Alternatives Tècniques hauran de superar una puntuació mínima de 50 punts per a poder ser valorades les Proposicions juridicoeconòmiques que les desenrotllen.   
- Valoració de la proposició juridicoeconòmica: Implicarà un 25 per cent sobre el total de la valoració. Ponderació 0-100 punts.  
Major proporció de terrenys propis o d'associats que hagen de quedar afectes amb garantia real inscrita en el Registre de la Propietat al compliment de les obligacions especials d'edificació derivades de l'aprovació del programa.   
35 punts  
La valoració dels terrenys a l'efecte de fixar el coeficient de canvi per al pagament en espècie i la menor proporció de solars o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució a compte de tercers amb els que no tinga contracte suficient.   
30 punts  
Menor import respecte de referències de quadros de preus de pràctica usual de les càrregues d'urbanització, expressat en euros per metre quadrat d'edificabilitat.   
30 punts  
Compromisos financers per a l'execució de les obligacions complementàries assumides voluntàriament i a costa seu per l'urbanitzador.  
5 punts  
Als efectes previstos en l'article 135.5 de la LUV, el llindar mínim per a l'admissió de la Proposició juridicoeconòmica es fixa en 50 punts.  
Adjudicació del programa i formalització del contracte  
1. L'adjudicació del Programa d'Actuació Integrada i la formalització del contracte que subscriguen l'Ajuntament i l'urbanitzador seleccionat com a conseqüència de l'adjudicació del Programa, contracte que en compliment de la legislació de contractes de les Administracions Públiques tindrà el caràcter de contracte administratiu especial, es duran a terme en els termes que preveu la LUV i el ROGTU.  
2. Si procedira l'adjudicació connexa o condicionada del Programa, caldrà ajustar-se al que disposa l'article 139 de la LUV.  
Subcontractació  
En este supòsit concret, podrà l'adjudicatari del concurs subcontractar la realització parcial de les prestacions del Programa, en els termes que preveu l'article 142 de la LUV.  
No obstant això, haurà de donar compte d'això a l'Ajuntament de Picanya amb caràcter previ a la formalització de les mateixes, acompanyant a este efecte la documentació acreditativa de la solvència tècnica del subcontractista.  
L'Ajuntament disposarà del termini màxim d'un mes per a resoldre, transcorregut el qual sense resolució expressa s'entendrà consentida la subcontracta.  
En tot cas, serà de preceptiu compliment el que disposa l'article 115 del Text Refós de la Llei de Contractes de les Administracions Públiques.  
Retaxació de càrregues  
Serà motiu de retaxació de càrregues el transcurs de dos anys des de la presentació de la proposició juridicoeconòmica sense que s'haja iniciat l'execució del Programa per causes no imputables a l'Urbanitzador.  
Encara que no haja transcorregut el termini anterior, serà motiu de retaxació de càrregues l'aparició de circumstàncies sobrevingudes d'interés general, imprevisibles o que no hagueren pogut preveure's en les presents bases de programació, o per canvis legislatius.   
Dictamen del Consell del Territori i Paisatge  
De conformitat amb el que disposa l'article 136.4 de la LUV, i per tractar-se d'un Programa d'Actuació Integrada que comprén un àmbit inferior a 50 hectàrees, no serà necessari l'informe del Consell del Territori i del Paisatge previst en l'esmentat precepte legal.  
Penalitzacions  
1. L'urbanitzador estarà subjecte al compliment de les distintes obligacions establides en les presents Bases i aquelles altres que s'apliquen en matèria d'urbanisme i contractació pública.  
2. L'incompliment de les dites obligacions és constitutiu d'infracció administrativa, les quals es qualifiquen en lleus, greus i molt greus.  
3. Són faltes molt greus:  
a) No complir els terminis totals de desenrotllament de l'actuació urbanística, excepte concurrència de causes excepcionals i no imputables a l'adjudicatari que retarden la dita actuació.  
b) No ingressar la garantia definitiva en termini.  
c) No subscriure en termini el contracte administratiu.  
d) La inactivitat injustificada de l'urbanitzador durant un període de sis mesos consecutius o nou alterns.  
e) L'obstaculització per l'urbanitzador de l'exercici dels drets i deures urbanístics dels afectats per la programació o la realització de pràctiques manifestament restrictives de la competència en el mercat immobiliari relacionades amb el Programa.  
4. Són faltes greus:  
a) L'existència de deficiències greus en el compliment dels compromisos assumits.  
b) Dificultar les labors d'inspecció de l'actuació per part de l'administració.  
5. Són faltes lleus:  
a) L'incompliment de terminis parcials no superior a un terç dels mateixos.  
b) L'incompliment d'altres obligacions del contracte.  
6. Les faltes lleus se sancionaran amb multa de 300 a 3.000 euros; les faltes greus amb multa de 3.001 a 30.000 euros; i les faltes molt greus amb multa de 30.001 a 60.000 euros i/o resolució de l'adjudicació. No obstant això, la demora en l'inici de l'execució material de les obres per negligència de l'urbanitzador en la realització de les actuacions preparatòries de gestió urbanística serà penalitzada amb un 1 per mil per dia natural de demora respecte a l'import previst en concepte de benefici i gastos de gestió.  
Compliment i resolució  
1. La relació jurídica entre l'Ajuntament i l'urbanitzador s'extingix per compliment o per resolució.  
2. El contracte s'entendrà complit amb motiu de l'adequada execució de la totalitat de les prestacions hi incloses.  
3. Són causes de resolució del contracte les següents:  
a) La mort o incapacitat sobrevinguda de l'urbanitzador o l'extinció de la personalitat jurídica de l'empresa urbanitzadora.  
b) La declaració de fallida, de suspensió de pagaments, de concurs de creditors o d'insolvent fallit en qualsevol procediment o l'acord de lleva i espera.  
c) El mutu acord entre l'Ajuntament i l'urbanitzador, sense perjuí de les indemnitzacions que, si és el cas, procedisquen en benefici dels propietaris de terrenys o altres afectats.  
d) La falta de prestació en termini de la garantia definitiva i la no formalització del contracte de desplegament en termini.  
e) La demora en el compliment del termini global d'execució de la programació i urbanització proposada, per causa imputable a l'Urbanitzador.  
f) La comissió per l'urbanitzador d'infraccions urbanístiques o mediambientals greus o molt greus en relació amb l'àmbit programat.  
g) L'obstaculització per l'urbanitzador de l'exercici dels drets i deures urbanístics dels afectats per la programació o la realització de pràctiques manifestament restrictives de la competència en el mercat immobiliari relacionades amb el Programa.  
h) La caducitat del Programa per transcurs del termini total per a escometre-ho i, si és el cas, la pròrroga.   
i) El descobriment de condicions territorials no tingudes en compte a l'acordar la programació i que facen legalment inviable la prossecució d'esta, sense perjuí de les compensacions que, si és el cas, procedisquen o de la possibilitat d'esmenar les seues previsions, si això fóra possible, sense desvirtuar substancialment les mateixes.  
j) La resolució anticipada de l'adjudicació per a la seua gestió directa per causa justificada d'interés públic, sense perjuí de les compensacions econòmiques a què això de lloc i que haurà d'avaluar l'acord corresponent.  
k) La suspensió de llicències en l'àmbit programat, l'aprovació de plans o projectes incompatibles amb el desenrotllament del Programa, així com les resolucions administratives que impedisquen prosseguir-lo o paralitzen el seu desenrotllament material o econòmic per inactivitat de l'administració durant més de sis mesos i de manera rellevant, tenint dret l'urbanitzador a instar la resolució amb les compensacions procedents.  
l) La renúncia de l'urbanitzador davant d'una retaxació de càrregues fundada en causa legal que implique un increment de l'import de les càrregues previst en la proposició juridicoeconòmica superior al 20 per cent.  
m) La inactivitat injustificada de l'urbanitzador durant un període de sis mesos consecutius o nou alterns.  
n) L'incompliment greu dels deures essencials de l'urbanitzador directament imposats per la Llei Urbanística Valenciana.  
o) Qualssevol altres que pogueren determinar-se en la legislació urbanística i de contractació administrativa.  
4. L'Ajuntament, al resoldre l'adjudicació, podrà acordar que l'urbanitzador continue l'execució del Programa davall les seues mateixes condicions, durant el temps indispensable per a evitar perjuís a l'interés públic.  
5. La resolució de l'adjudicació s'acordarà per l'Ajuntament, amb audiència prèvia a l'urbanitzador per un termini de 10 dies hàbils, i previ dictamen del Consell del Territori i el Paisatge, que podrà ser instat també per l'urbanitzador. Sense perjuí de les responsabilitats econòmiques que procedisquen, això determinarà la cancel·lació de la programació i la subjecció de l'àmbit de l'Actuació al règim del sòl urbanitzable sense programació.  
Prerrogatives de l'administració  
L'Ajuntament de Picanya ostenta totes les prerrogatives que, en general, reconeix la legislació de contractes de les Administracions Públiques, i en particular, les d'interpretar el contracte administratiu especial entre l'Ajuntament i l'Urbanitzador seleccionat en pública concurrència, resoldre els dubtes que oferisca el seu compliment, modificar els termes de l'adjudicació per causes imprevisibles o que no hagueren pogut ser previstes en les Bases i que siguen d'interés públic, acordar la seua resolució i determinar els efectes d'esta, de conformitat amb les causes, procediment i efectes establits en la LUV i el ROGTU.  
Les eventuals contradiccions que pogueren existir entre estes Bases i els documents formalitzats en compliment de les mateixes, hauran de ser resoltes a favor d'estes Bases.  
Gastos  
L'adjudicatari queda obligat a pagar l'import dels anuncis i de quants altres gastos s'ocasionen amb motiu dels tràmits preparatoris i de formalització del procediment d'adjudicació del Programa. Estos gastos s'inclouran dins dels gastos de gestió com a càrregues del Programa.  
Normativa aplicable  
Les presents bases particulars constituïxen la regulació específica del concurs de programació de la present actuació urbanística, i desenrotllen les bases generals de l'annex II del ROGTU, que l'Ajuntament de Picanya fa pròpies a l'efecte de regular la programació objecte del present plec.  
De forma supletòria i en el no regulat de forma expressa, caldrà ajustar-se al que disposa la LUV i el ROGTU, en el Reial Decret Legislatiu 2/2000, de 16 de juny, pel que s'aprova el Text Refós de la Llei de Contractes de les Administracions Públiques i el Reial Decret 1098/2001, de 12 d'octubre, pel que s'aprova el Reglament General de la Llei de Contractes de les Administracions Públiques, i en la normativa reguladora del Règim Local.  
Jurisdicció competent  
Serà competent l'orde jurisdiccional contenciós administratiu per al coneixement de les qüestions litigioses que pogueren suscitar-se en la preparació, resolució i execució del contracte administratiu especial entre l'Ajuntament i l'Urbanitzador seleccionat en pública concurrència.  
Contra l'acord aprovatori de les Bases Particulars, podrà interposar-se recurs de reposició en el termini d'un mes, a comptar de l'endemà de publicació del present anunci. Així mateix, podrà interposar-se recurs contenciós administratiu en el termini de dos mesos a comptar de l'endemà de la present publicació.  
Picanya, 28 de gener de 2008.- L'alcalde: Josep Almenar i Navarro.  
ANNEX  
Model de proposició a presentar pels interessats  
(Nom i cognoms) ..., major d'edat, amb DNI/NIF núm. ..., actuant en (nom propi o representació), i amb domicili a estos efectes en ..., EXPOSA:  
Que assabentat de les bases particulars que regixen per a l'adjudicació de la gestió indirecta del Programa d'Actuació Integrada del Sector ... de sòl urbanitzable residencial a Picanya, adjunt a la present acompanya la documentació requerida en les esmentades bases particulars per a participar en el concurs públic per a l'adjudicació del referit Programa d'Actuació Integrada.  
Per allò que s'ha exposat,  
SOL·lICITA: siga admesa a tràmit la documentació que s'adjunta, als efectes legals oportuns.  
(Lloc i data)  
(Nom i firma)  
Licitació  
Apartat I. Poder adjudicador  
I.1) Nom, adreces i punts de contacte  
Nom oficial: Ajuntament de Picanya.  
Adreça postal: pl. Espanya, 1.  
Localitat: Picanya.  
Codi postal: 46367.  
País: Espanya.  
Punt de contacte: M. Ángeles Puchades Pastor.  
Telèfon de contacte: 050 942 235.  
Correu electrònic: gxlpfvtnd@jqhmvej.fus. Fax: 259 831 945.  
Adreces Internet: www.ajuntament.picanya.org  
Pot obtenir-se més informació en: vegeu els punts de contacte esmentats més amunt.  
Les bases generals i les bases particulars reguladores del programa d'actuació integrada poden obtenir-se en: vegeu els punts de contacte esmentats més amunt.  
Les ofertes o sol·licituds de participació han d'enviar-se a: vegeu els punts de contacte esmentats més amunt  
I.2) Tipus de poder adjudicador i principal(s) activitat(s)  
Institució local.  
Apartat II. Objecte del contracte  
II.1) Descripció  
II.1.1) Denominació del contracte establida pel poder adjudicador  
Programa d'Actuació Integrada del Sector Picanya Sud.  
II.1.2) Tipus de contracte i emplaçament de les obres, lloc de lliurament o d'execució  
Obres.  
Projecte i execució  
Emplaçament principal de les obres: sector Picanya sud, codi NUTS ES523.  
II.1.3) L'anunci es refereix a: un contracte públic.   
II.1.4) Breu descripció del contracte o adquisició  
Programa d'Actuació Integrada del Sector Picanya Sud.  
II.1.5) Classificació CPV (Vocabulari comú de contractes públics): 97509428.  
II.1.6) Contracte cobert per l'Acord sobre contractació pública (ACP): sí.  
II.1.7) Divisió en lots: no.  
II.1.8) S'acceptaran variants- Sí.   
II.2) Quantitat o extensió del contracte  
II.2.1) Extensió o quantitat total del contracte (inclosos tots els lots i opcions, si pertoca).  
39.701.006 €, IVA inclòs.  
II.2.2) Opcions: no.  
II.3) Duració del contracte o termini d'execució  
Duració en mesos: 36 mesos des de l'aprovació definitiva del projecte de reparcel·lació.  
Apartat III. Informació de caràcter jurídic, econòmic, financer i tècnic  
III.1) Condicions relatives al contracte  
III.1.1) Depòsits i garanties exigits   
Totes les proposicions dels interessats per a participar en el concurs del present programa d'actuació integrada hauran de prestar una garantia provisional equivalent al (2%) 940.000 euros, IVA inclòs, del pressupost estimat de les càrregues d'urbanització, en els termes i condicions que exigeix la normativa aplicable.  
Igualment, l'adjudicatari del programa haurà de depositar una garantia definitiva, que s'estableix en un 10% del valor de les càrregues d'urbanització, IVA no inclòs. Pertocarà elevar la garantia definitiva al 20% en els supòsits d'aprovació del programa, quan les càrregues urbanístiques es troben incurses en presumpció de temeritat, calculada en els termes establits en la legislació de contractes de les administracions públiques.  
III.1.2) Principals condicions de finançament i de pagament i/o referència a les disposicions que les regulen  
III.1.3) Forma jurídica que haurà d'adoptar l'agrupació d'operadors econòmics adjudicatària del contracte (si pertoca).  
III.1.4) Altres condicions particulars a què està subjecta l'execució del contracte (si pertoca).   
Vegeu les bases particulars del programa d'actuació integrada  
III.2) Condicions de participació  
III.2.1) Situació personal dels operadors econòmics, inclosos els requisits relatius a la inscripció en un registre professional o mercantil  
Informació i tràmits necessaris per a avaluar si es compleixen els requisits:  
Podran ser urbanitzadors i promoure el programa d'actuació integrada totes les persones, naturals o jurídiques, espanyoles o estrangeres, que tinguen plena capacitat d'obrar, siguen o no propietàries dels terrenys afectats i complisquen les condicions de solvència econòmica i financera, tècnica i professional que es descriuen en els apartats següents.  
En cap cas podran ser urbanitzadors ni promoure el programa d'actuació integrada les persones en què concórrega alguna prohibició de contractar de les que estableix l'article 20 del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 6 de juny, així com les que hagen participat en la investigació, l'experimentació, l'estudi o el desenvolupament del Pla General que afecte l'ordenació de l'àmbit del programa pel qual es licita.  
Quan per aplicació del que disposa el paràgraf anterior s'inicie un procediment per a l'exclusió d'un licitador, l'Ajuntament donarà audiència a l'interessat en els terminis i forma que estableix el Reglament d'Ordenació i Gestió Territorial i Urbanística (ROGTU), concedint-li la possibilitat de demostrar que, en les circumstàncies del cas concret, l'experiència adquirida per este licitador no ha pogut falsejar la competència o infringir d'una altra manera els principis derivats de la normativa europea i estatal en matèria de contractació pública.  
III.2.2) Capacitat econòmica i financera  
Informació i tràmits necessaris per a avaluar si es compleixen els requisits:  
Nivell o nivells mínims que poden exigir-se (si pertoca):  
a) Informe d'institucions financeres o, si pertoca, justificant de l'existència d'una assegurança d'indemnització per riscos professionals.  
b) Si es tracta de persones jurídiques, presentació dels comptes anuals o d'un extracte d'estos, en cas que la seua publicació siga obligatòria en la legislació del país on l'aspirant a urbanitzador estiga establit.  
c) Declaració sobre el volum global de negocis i, si pertoca, sobre el volum de negocis relacionat amb el desenvolupament i la promoció d'actuacions semblants que són objecte de concurs, corresponent com a màxim als tres últims exercicis.  
Siga quin siga el mitjà d'acreditació emprat, haurà de complir al que disposa l'article 301 de l'ROGTU.  
Si per raons justificades l'urbanitzador no estiguera en condicions de presentar les referències sol·licitades per l'Ajuntament, podrà acreditar la seua solvència econòmica i financera basant-se en la solvència d'altres entitats, amb independència dels vincles jurídics que tinguen establits entre ells. A estos efectes, les agrupacions d'interés urbanístic podran acreditar la seua solvència econòmica i financera amb l'acreditació de la titularitat registral dels drets sobre els terrenys que van servir de base per a la seua constitució.  
La justificació de la solvència econòmica i financera de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència d'almenys un dels seus membres.  
III.2.3) Capacitat tècnica  
Informació i tràmits necessaris per a avaluar si es compleixen els requisits:  
Nivell o nivells mínims que poden exigir-se (si pertoca):  
a) Presentació d'una relació dels programes d'actuació integrada promoguts i gestionats pel concursant.  
b) Indicació i documentació acreditativa de la titulació de l'equip tècnic redactor i assessor, estiga o no integrat en l'estructura organitzativa de l'urbanitzador, que participarà en la gestió del programa d'actuació integrada, i especialment dels responsables del control de qualitat. En tot cas, el referit equip haurà d'estar integrat, com a mínim, per un tècnic superior competent per a l'elaboració del corresponent projecte i un llicenciat en Dret.  
c) Titulacions acadèmiques i professionals del personal de direcció de l'urbanitzador.  
Ponderació  
Valoració de l'alternativa tècnica: implicarà un 75 per cent del total de la valoració. Ponderació 0-100 punts.  
Qualitat tècnica de l'ordenació proposada a través del pla parcial modificatiu de conformitat amb els estàndards   
exigits i el model urbà proposat, atenent els criteris generals de l'apartat 4.2. 0-40 punts  
Resolució adequada de la integració de l'actuació i relació amb l'entorn(4.2.b) 0-10 punts  
Condicions mediambientals dels espais lliures i de l'espai urbà atenent la millor estructuració de dotacions públiques   
i d'espais lliures.(4.2.c) 0-10 punts  
Condicions i disseny de l'estructura urbana, la forma i ordenació i disseny de l'edificació (4.2.e) i mobilitat sostenible (4.2.d). 0-10 punts  
Qualitat tècnica de les solucions proposades per a la urbanització amb el que estableix l'ordenació proposada  
i que considere les condicions per a garantir les funcions urbanes referides a energia, aigua, materials i residus (clàusula 8). 0-10 punts   
Nombre, disseny, ubicació i qualitat dels habitatges sotmesos a algun règim de protecció que es comprometa a promoure  
l'urbanitzador 0-7 punts  
Inversió en programes de restauració paisatgística o d'imatge urbana dins de l'àmbit del programa, com a objectius   
complementaris d'este, d'acord amb les directrius establides en els articles 30 a 35 de la Llei 4/2004, de 30 de juny,   
d'Ordenació del Territori i Protecció del Paisatge. 0-4 punts  
Terminis d'execució del programa segons les fases proposades i objectives generals. 0-4 punts  
Compromisos d'edificació simultània. 0-2 punts  
Compromisos addicionals assumits voluntàriament i a càrrec seu per l'urbanitzador 0-2 punts  
Mitjans per al control de cada una de les prestacions que constitueixen l'objecte del programa 0-1 punt  
Les alternatives tècniques hauran de superar una puntuació mínima de 50 punts per a poder ser valorades les proposicions juridicoeconòmiques que les desenvolupen.   
Criteris d'adjudicació corresponents a la proposició juridicoeconòmica  
Ponderació  
- Valoració de la proposició juridicoeconòmica: implicarà un 25 per cent sobre el total de la valoració. Ponderació 0-100 punts.  
Major proporció de terrenys propis o d'associats que hagen de quedar afectes, amb garantia real inscrita en el Registre   
de la Propietat, al compliment de les obligacions especials d'edificació derivades de l'aprovació del programa.1 35 punts  
La valoració dels terrenys a l'efecte de fixar el coeficient de canvi per al pagament en espècie i la menor proporció de solars  
o aprofitament que hagen de ser posats a disposició de l'urbanitzador per mitjà de reparcel·lació forçosa com a retribució   
a càrrec de tercers amb els qui no tinga contracte suficient.2 30 punts  
d) Declaració que indique la mitjana anual de personal, amb menció, si és el cas, del grau d'estabilitat en l'ocupació i la plantilla del personal directiu durant els tres últims anys.  
e) Declaració del material, instal·lacions i equip tècnic de què dispose l'urbanitzador per al compliment dels seus compromisos.  
f) Declaració de les mesures adoptades per a controlar la qualitat durant el desenvolupament i execució del programa d'actuació integrada, inclosos els mitjans d'estudi i investigació de què es dispose.  
g) Declaració de les mesures de gestió mediambiental que el concursant està disposat a aplicar durant el desenvolupament i execució del programa d'actuació integrada.  
Si per raons justificades en cada cas concret l'urbanitzador no està en condicions de presentar les referències sol·licitades per l'Ajuntament, podrà acreditar la seua solvència tècnica i professional basant-se en la solvència d'altres entitats, amb independència dels vincles jurídics que tinguen establits entre ells; haurà de demostrar en este cas, davant de l'Ajuntament, que disposarà dels mitjans necessaris per a l'execució del programa d'actuació integrada, presentant els compromisos o documents d'anàloga naturalesa que hagen subscrit entre ambdós.  
La justificació de la solvència tècnica i professional de les agrupacions d'interés econòmic, unions temporals d'empreses o altres agrupacions de persones naturals o jurídiques que decidisquen concórrer conjuntament al concurs podrà basar-se en els requisits de solvència d'almenys un dels seus membres.  
Apartat IV. Procediment  
IV.1) Tipus de procediment  
IV.1.1) Tipus de procediment  
Obert  
IV.2) Criteris d'adjudicació  
IV.2.1) Criteris d'adjudicació (marqueu la casella o caselles que pertoquen)  
Criteris d'adjudicació corresponents a l'alternativa tècnica  
Menor import respecte de referències de quadres de preus de pràctica usual de les càrregues d'urbanització, expressat   
en euros per metre quadrat d'edificabilitat.3 30 punts  
Compromisos financers per a l'execució de les obligacions complementàries assumides voluntàriament i a càrrec   
seu per l'urbanitzador. 5 punts  
Als efectes previstos en l'article 135.5 de la LUV, el llindar mínim per a l'admissió de la proposició juridicoeconòmica es fixa en 50 punts.  
1. La puntuació màxima de 35 punts correspondrà a l'obtenció de la totalitat dels terrenys (propis o associats afectes amb garantia real) inclosos en l'àrea de repartiment i la mínima de 0 punts a la proposta que no tinga terrenys propis i associats. Per a valorar la resta de propostes s'interpolarà linealment entre les puntuacions màximes i mínima.  
2. La puntuació màxima correspondrà a la proposició amb menor coeficient de canvi oferit, expressat este en tant per cent. Per cada punt percentual que supere la millor equació de canvi oferida, es disminuirà la puntuació en 0,75 punts.   
3. La puntuació màxima correspondrà a la proposta que presente la menor repercussió de càrregues d'urbanització per m² de sostre edificable, IVA no inclòs, sense incloure en esta repercussió les despeses variables, ni les previstes en el punt 13.1j) d'estes bases particulars.  
\* \* \* \* \*  
Ponderación  
Valoración de la alternativa técnica: implicará un 75 por ciento del total de la valoración. Ponderación 0-100 puntos.  
Calidad técnica de la ordenación propuesta a través del plan parcial modificativo de conformidad con los estándares   
exigidos y el modelo urbano propuesto, atendiendo a los criterios generales del apartado 4.2. 0-40 puntos  
Resolución adecuada de la integración de la actuación y relación con el entorno(4.2.b) 0-10 puntos  
Condiciones medioambientales de los espacios libres y del espacio urbano atendiendo a la mejor estructuración   
de dotaciones públicas y de espacios libres.(4.2.c) 0-10 puntos  
Condiciones y diseño de la estructura urbana, la forma y ordenación y diseño de la edificación (4.2.e) y movilidad   
sostenible (4.2.d). 0-10 puntos  
Calidad técnica de las soluciones propuestas para la urbanización con lo establecido en la ordenación propuesta   
y que contemple las condiciones para garantizar las funciones urbanas referidas a energía, agua, materiales   
y residuos (cláusula 8). 0-10 puntos   
Número, diseño, ubicación y calidad de las viviendas sometidas a algún régimen de protección que se comprometa   
a promover el urbanizador 0-7 puntos  
Inversión en Programas de restauración paisajística o de imagen urbana dentro del ámbito del Programa, como   
objetivos complementarios del mismo, de acuerdo con las directrices establecidas en los artículos 30 a 35   
de la Ley 4/2004, de 30 de junio, de Ordenación del Territorio y Protección del Paisaje.   
0-4 puntos  
Plazos de ejecución del programa en función de las fases propuestas y objetivas generales. 0-4 puntos  
Compromisos de edificación simultánea. 0-2 puntos  
Compromisos adicionales asumidos voluntariamente y a su cargo por el Urbanizador 0-2 puntos  
Medios para el control de cada una de las prestaciones que constituyen el objeto del Programa 0-1 punto  
Las alternativas técnicas deberán superar una puntuación mínima de 50 puntos para poder ser valoradas   
las proposiciones jurídico-económicas que las desarrollan.   
Criterios de adjudicación correspondientes a la proposición jurídico-económica  
Ponderación  
- Valoración de la proposición jurídico-económica: implicará un 25 por ciento sobre el total de la valoración. Ponderación 0-100 puntos.  
Mayor proporción de terrenos propios o de asociados que deban quedar afectos con garantía real inscrita en el Registro   
de la Propiedad al cumplimiento de las obligaciones especiales de edificación derivadas de la aprobación del programa.1 35 puntos  
La valoración de los terrenos a efectos de fijar el coeficiente de cambio para el pago en especie y la menor proporción   
de solares o aprovechamiento que deban ser puestos a disposición del urbanizador por medio de reparcelación forzosa   
como retribución a cuenta de terceros con los que no tenga contrato suficiente.2 30 puntos  
Menor importe respecto de referencias de cuadros de precios de práctica usual de las cargas de urbanización,   
expresado en euros por metro cuadrado de edificabilidad.3 30 puntos  
Compromisos financieros para la ejecución de las obligaciones complementarias asumidas voluntariamente y a su costa por el urbanizador. 5 puntos  
A los efectos previstos en el artículo 135.5 de la LUV, el umbral mínimo para la admisión de la proposición jurídico-económica se fija en 50 puntos.  
1. La puntuación máxima de 35 puntos se corresponderá a la obtención de la totalidad de los terrenos (propios o asociados afectos con garantía real) incluidos en el área de reparto y la mínima de 0 puntos a la propuesta que carezca de terrenos propios y asociados. Para valorar el resto de propuestas se interpolará linealmente entre las puntuaciones máximas y mínima.  
2. La puntuación máxima se corresponderá a la proposición con menor coeficiente de canje ofertado, expresado este en tanto por ciento. Por cada punto porcentual que supere la mejor ecuación de canje ofertada, se disminuirá la puntuación en 0,75 puntos.   
3. La puntuación máxima se corresponderá con la propuesta que presente la menor repercusión de cargas de urbanización por m² de techo edificable IVA no incluido, sin incluir en dicha repercusión los gastos variables, ni los contemplados en el punto 13.1j) de estas bases particulares.  
La puntuació de 0 punts es correspondrà amb la repercussió de 194,46 €/m²t, que resulta de dividir el pressupost màxim de licitació, IVA no inclòs, entre l'edificabilitat inicial estimada.  
Per a valorar la resta de propostes s'interpolarà linealment entre les puntuacions màximes i mínimes.  
IV.2.2) Es realitzarà una subhasta electrònica- No.  
IV.3) Informació administrativa  
IV.3.1) Número de referència que el poder adjudicador assigna a l'expedient (si pertoca)  
Picanya sud.  
IV.3.2) Publicacions anteriors referents al mateix contracte  
Diari Oficial de la Unió Europea de 30 de gener de 2008.  
IV.3.3) Condicions per a l'obtenció del plec de condicions i documentació complementària  
Termini de recepció de sol·licituds de documents o d'accés a estos.  
Documents subjectes a pagament: no.  
IV.3.4) Termini de recepció d'ofertes i sol·licituds de participació  
Les proposicions dels interessats hauran de presentar-se amb anterioritat al dia 28 d'abril de 2008 fins a les 19.00 hores.  
IV.3.5 Llengua(es) en què pot redactar-se l'oferta o sol·licitud de participació  
ES (espanyol).  
Altres: valencià  
IV.3.6 Termini durant el qual el licitador estarà obligat a mantenir la seua oferta (procediment obert)  
L'anunci del concurs del programa d'actuació integrada va ser enviat al Diari Oficial de la Unió Europea en data 28 de gener de 2008.  
Picanya, 7 de febrer de 2008.- L'alcalde: Josep Almenar i Navarro.